روسیا، اتریشلی امک‌لی بیر عسگرین موسکوایا جاسوسلوق ائتدیگی ادعالارینا دایر آچیقلامالاری سببی ایله اتریشه اعتراض نوتو وئردی.
روسیا خاریجی ایشلر باخانلیغیندان وئریلن یازی‌لی آچیقلامادا، اتریشلی یئتکیلیلرین روسیایا یؤنه‌لیک آچیقلامالاری سببی ایله، اتریشین موسکواداکی ائلچیسینین خاریجی ایشلر باخانلیغینا چاغیردیغی بیلدیریلدی.
اتریشین سؤزوگئدن "استخبارات" ادعالارینا دایر روسیا ایله بیرباشا ارتباطا گئچمه‌مه‌سینین، تعجبله قارشیلاندیغی وورغولانان آچیقلاما‌دا،
"اتریش، روسیا ایله بیرباشا تماسا گئچمک یئرینه، مطبوعات یولو ایله هیجانلی بیلگیلر ساغلاما یولونا گئتمیشدیر. دیلیل اولمادان ساده‌جه شبهه‌نی اساس آلان بو یاناشیم، اؤلکه‌لریمیز آراسین‌دا ایلیشکیلرین مورکب حالا گلمه‌سینه سبب اولموش‌دور" ایفاده‌سینه یئر وئریلدی.
اتریش باشباخانی سباستیان کورز، دونن، اوردودان امکلی بیر سوبایین، ۹۰لی ایللرین باشین‌دان بو یانا روسیا گیزلی سرویسینه جاسوسلوق ائتدیگینه دایر شبهه‌لرین اولدوغونو سؤیلمیشدی.
اتریش عدالت باخانلیگی، مسئله ایله باغلی سوروشدورما باشلاتمیشدی.
امک‌لی عسگرین بو دؤورده روسیادان ۳۰۰ مین یورو آلدیغی ایر‌لی سورولور.
